Franz Anton von Sporck

Franz Anton Reichsgraf von Sporck (1662–1738]) var en betydelig mesén og forlegger fra Böhmen.

Liv og virke
Sporck var svært musikkinteressert. Under et besøk i Versailles i 1682 ble han kjent med valthornet og tilbake i Böhmen arbeidet han for å utbre kjennskapet til dette instrumentet. Snart produserte instrumentbyggere i Nürnberg valthorn. Han finansierte lenge en permanent operascene med et ensemble som overveiende besto av italienske musikere. Flere av Antonio Vivaldis operaer ble uroppført av dette ensemblet, eksempelvis Argippo.

Greven var en liberal og åpen sjel som i sine senere år søkte til Leipzig, den gang et fritt sted kjent for sine litterater og et offentlig musikkliv. Picander åpnet sin første diktsamling (1725) med en ode til Sporck. Med de vennskapsbånd som her ble knyttet er det rimelig å anta at Sporck var en gjest i huset til Johann Sebastian Bach og at den gjensidige sympatien gav opphav til komposisjoner tilpasset grevens smak. I det autografe partituret til Messe i h-molls «Sanctus» skrev Bach at enkeltstemmene var «in Böhmen bey Graff Sporck», noe som tyder på at Sporck ikke hadde returnert dem slik at nye måtte kopieres. Også Lutherske messer, fire eksisterende kantater som Bach utstyrte med latinske messetekster, settes i sammenheng med Sporck.

Referanser

Litteratur 
 Daniel E. Freeman: The Opera Theater of Count Franz Anton von Sporck in Prague.  Stuyvesant, New York, 1992.

Eksterne lenker 
 
 Rechtsucher aus Leidenschaft, Kunstmäzen, Jäger und Ordensstifter
 Baroque Composers and Musicians: Count Frantisek Antonin von Sporck 
 Kuk Schloßbibliotheks internasjonale biblioteksfortegnelse

Tyske frimurere
Personer fra Okres Nymburk
Fødsler i 1662
Dødsfall i 1738